Lucas Chanavat

Lucas Chanavat (sündinud 17. detsembril 1994 Le Grand-Bornandis) on Prantsusmaa murdmaasuusataja, kes võistleb peamiselt sprindis.

2016. aastal tuli ta vabatehnikasprindis kuni 23-aastaste maailmameistriks.

Tema esimesed täiskasvanute tiitlivõistlused olid 2017. aasta maailmameistrivõistlused Lahtis, kus ta saavutas vabatehnikasprindis 14. koha.

2018. aasta taliolümpiamängudel Pyeongchangis ta kvalifikatsioonist edasi ei pääsenud.

2019. aasta maailmameistrivõistlustel Seefeldis oli ta individuaalsprindis kuues ja sprinditeates koos Richard Jouve'iga viies.

Maailmakarikavõistlustel debüteeris ta 13. detsembril 2015 Davosis. Esimest korda jõudis ta MK-sarjas poodiumile 30. detsembril 2016 Tour de Ski esimesel etapil Lenzerheides. Ta on MK-sarjas jõudnud poodiumikohale ainult vabatehnikasprintides. 5. veebruaril 2017 sai ta Pyeongchangis toimunud etapil sprinditeates koos Baptiste Gros'ga teise koha.

Hooajal 2017–2018 sai sprindikarika arvestus kolmanda koha. Hooajal 2016–2017 oli ta U-23 arvestuses samuti kolmas.

Saavutused

Kuni 23-aastaste maailmameistrivõistlustel 
 2016  Râșnovis vabatehnikasprindis
  maailmameister vabatehnikasprindis

Maailmakarikavõistlustel 
 Sprindi karikas
 3. koht 2018
Lucas Chanavat on (seisuga 26. veebruar 2019) individuaalselt osalenud 37 MK-võistluste etapil ja jõudnud poodiumile kuuel korral, millest viiel korral on olnud kolmas ja korra teine.

Välislingid 
 Lucas Chanavat FIS-i lehel

Prantsusmaa murdmaasuusatajad
Sündinud 1994